el el el el el el el el el el el en el el el el el el el el el en el en el el en el es el en el el cs el af el el da el en el el en el en el el en el el el el el el el el en el en el el el el el el el el el el el el el
Τα cookies είναι μικρά αρχεία κειμένου τα οποία αποθηκεύονται στον φυλλομετρητή μας κατά την πλοήγησή μας στο διαδίκτυο. Σκοπός τους είναι να ειδοποιούν τον ιστότοπο που επισκέπτεται ο χρήστης, για την προηγούμενη δραστηριότητά του.[1] Συνήθως περιγράφουν στοιχεία μας όπως όνομα χρήστη (user name) και συνθηματικό πρόσβασης (password) με σκοπό κατά την επίσκεψή μας στον ίδιο ιστότοπο αργότερα, να μας "θυμάται" και να μην χρειάζεται να κάνουμε login.
Τα cookies μπορεί να προέρχονται από τον ιστότοπο τον οποίο έχουμε επισκεφθεί ή από κάποιον άλλον (third-party cookies), για παράδειγμα μέσω διαφημίσεων. Έχει όμως αποδειχθεί ότι τα third-party cookies συλλέγουν πληροφορίες για τη συμπεριφορά του κάθε χρήστη στο διαδίκτυο, κάτι που εγείρει σημαντικά ερωτήματα για την ιδιωτικότητα. Αυτό ώθησε την Ε.Ε.[2] και τις Η.Π.Α.[3] να εκδώσουν οδηγίες για τη χρήση τους και την ενημέρωση του χρήστη, για κάθε ιστότοπο που τα χρησιμοποιεί.[4] Υπάρχουν προγράμματα που καθαρίζουν τα κακόβουλα cookies, ενώ αν ο χρήστης επιθυμεί να τα διαγράψει δίνεται αυτή η δυνατότητα μέσα από το φυλλομετρητή ιστοσελίδων.
Οι ερευνητές αλλά και γενικότερα οι ειδικοί που μελετούν το πεδίο που αφορά την επικοινωνία ανθρώπου-υπολογιστή, την στατιστική, την διαφήμιση και την επικοινωνία γενικότερα δείχνουν ιδιαίτερο ενδιαφέρον για τα cookies και τις λειτουργίες τους. Τα cookies υπάρχουν και χρησιμοποιούνται σε όλους τους διαδικτυακούς τόπους αλλά οι επισκέπτες των διαδικτυακών τόπων ειδικά στην Ελλάδα δεν διαθέτουν επαρκή ενημέρωση.
Ο Πίνακας[5] παρουσιάζει συνοπτικά κάποια cookies και τη λειτουργία τους σε Ελληνικούς διαδικτυακούς τόπους :
Συλλέγουν πληροφορίες σχετικές με τη συμπεριφορά των επισκεπτών. Οι πληροφορίες
χρησιμοποιούνται για τις εκθέσεις για τη βελτίωση του διαδικτυακού τόπου.
Αποστολή πληροφοριών στο "Google+" plugin.
Αποστολή πληροφοριών στο "Like" plugin.
Εντοπίσει την κινητή συσκευή που διαθέτετε ώστε να σας προωθήσει στην κατάλληλη σελίδα
Γνώση του αριθμού των χρηστών που επισκέπτονται τον ιστότοπο.
Ανάλογα με τις επιλογές που έχει πραγματοποιήσει ένας επισκέπτης προκειμένου να
προσωποποιήσει τον διαδικτυακό τόπο, όταν ο χρήστης είναι συνδεδεμένος.
Ταυτοποιούν τον χρήστη για να δείξουν προσωποποιημένο περιεχόμενο. Τι είδε πρόσφατα.
Περιέχει πληροφορίες σχετικά με την έκδοση του Flash Player που είναι εγκατεστημένη
στη συσκευή σας καθώς και το οποίο είναι το διαθέσιμο εύρος ζώνης (bandwidth).
Αποτρέπει την επαναλαμβανόμενη απεικόνιση μηνύματος καλωσορίσματος.
Τα δεδομένα που αποθηκεύονται υποδεικνύουν κατά πόσο είναι δυνατόν να
αξιολογηθεί η συμπεριφορά του επισκέπτη που περιηγείται στον διαδικτυακό τόπο.
↑ «HTTP State Management Mechanism – Overview». IETF. Απριλίου 2011.
↑ http://webcookies.info/faq/#Directive Αρχειοθετήθηκε 2014-11-20 στο Wayback Machine. (αγγλικά)
↑ «Sen. Rockefeller: Get Ready for a Real Do-Not-Track Bill for Online Advertising». adage.com (στα Αγγλικά). 6 Μαΐου 2011. Ανακτήθηκε στις 2 Οκτωβρίου 2020.
↑ «New net rules set to make cookies crumble» (στα αγγλικά). BBC News. 2011-03-08. https://www.bbc.co.uk/news/technology-12668552. Ανακτήθηκε στις 2020-10-02.
↑ 5,0 5,1 Αντωνόπουλος Νίκος, Βέγλης Ανδρέας & Γιαννακουλόπουλος Ανδρέας. Η χρήση των cookies στους δικτυακούς τόπους των Μέσων Επικοινωνίας. Επικοινωνιακό Σύστημα και Βιώσιμη Ανάπτυξη Μέσα. Αθήνα, Μάιος 2015. DOI:10.13140/RG.2.1.1155.984
Τα Wikimedia Commons έχουν πολυμέσα σχετικά με το θέμα
Το Βικιλεξικό έχει σχετικό λήμμα:
Αυτό το λήμμα σχετικό με την Πληροφορική χρειάζεται επέκταση. Βοηθήστε τη Βικιπαίδεια επεκτείνοντάς το!